One World Trade Center

One World Trade Center (inglise 'maailma kaubandus­keskus üks'), tuntud ka kui 1 World Trade Center, One WTC ja 1 WTC, on Ameerika Ühendriikides New Yorgi linnas Manhattani linnaosas Lower Manhattanil asuva World Trade Centeri kompleksi peahoone. 2015. aasta alguse seisuga oli see läänepoolkera kõrgeim pilvelõhkuja ja kõrguselt neljas pilvelõhkuja maailmas. World Trade Centeri eesmärk on tuua firmasid ja inimesi omavahel kokku ning edendada omavahel kauplemist. Mitmed firmad omavad peakontoreid tornis number üks peamiselt prestiižse poole pealt, et edendada enda firma imagot ja brändi. Antud hoonega on ka tegemist kui turisti atraktsiooniga, hea ilma korral on võimalik vaadata hoone ülemiselt korrusel ümardatult ligi 100 km kaugusele. Lisaks pakub hoone tööd sadadele inimestele ja on aidanud ka parandada ühistranspordi liiklust antud kesklinna osas New Yorgis. 2002. aastal kuulutati välja ideekonkurss uue pilvelõhkuja ehitamiseks. Võitis David Childsi ideekavand. Hoone esialgseks maksumuseks hinnati ligikaudu 3 miljardit, kuid lõplik hind kerkis 3,9 miljardini. 6,5 hektaril asuva World Trade Centeri kompleksi loodenurgas asuva hoone maa-aluse osa ehk vundamendiga tehti algust 27. aprillil 2006. 30. aprillil 2012 sai uuest World Trade Centeri tornist number üks New Yorgi kõige kõrgem pilvelõhkuja, ületades kõrguselt Empire State Buildingu. 2013. aasta 10. mail lisatud tipukonstruktsiooniga saavutas hoone kavandatud sümboolse kõrguse, 1776 jalga (1776. aastal ratifitseeriti Ameerika Ühendriikide Iseseisvusdeklaratsioon) ehk 541,3 meetrit. Hoone stiil on modernistlik ning arhitektuurselt hoone välisilme koosneb kaheksast kolmnurgast. Hoone disaini elemente on laenatud Empire State Buildingust, The Chrysler Buildingult ning nüüdseks hävinenud kaksiktornidelt. Hoone ehitusel on lähtutud ka väga rangetest turvanõuetest, hoone esimesed korrused on varustatud kaitsega välistada terrorismi rünnak läbi autorünnaku. Pilvelõhkuja arhitektiks on David Childs. Sama nime, 1 World Trade Center, kandis ka üks 1973. valminud ja 2001. aasta 11. septembri terrorirünnakutes hävitatud kaksiktornidest. Praeguse, ametliku nime sai hoone 2009. aastal. Enne seda kavatseti nimetada hoone Vabaduse torniks (Freedom Tower). Korruste kasutus Maa-alused korrused – garaažid/laod/sõidukid Esimene korrus – põhikorrus (ei ole korruste numeratsioonis arvestatud) 1.–20. korrus – (turvakaalutlustel kinnised) 21.–63. korrus – bürood 64. korrus – Sky hall 65.–88. korrus – bürooruumid 89. ja 90. korrus – retranslatsiooniseadmed 91.–100. korrus – teenindusruumid 100.–101. korrus – restoranid 102. korrus – esimene vaatluspunkt 103.–104. korrus – teenindusruumid (vabad) Hoone kõrgeim punkt – teine vaatluspunkt Vaata ka Two World Trade Center Three World Trade Center Four World Trade Center Five World Trade Center Six World Trade Center Seven World Trade Center Viited Välislingid Galerii Wikimedia Commonsis Hoone koduleht WTC Progress – Maintained by the Port Authority of New York and New Jersey World Trade Center – Maintained by Silverstein Properties One World Trade Center CTBUH Skyscraper Center andmebaasis One World Trade Center Emporise andmebaasis Ground Zero Cams – Live camera and time lapse photos of the WTC site LowerManhattan.Info – Official site for Lower Manhattan Construction Command Center Glass, Steel and Stone – Hoone ajalugu